East Wall (Dublin)

East Wall je mestská štvrť Dublinu, súčasť obvodu Northern Inner City a poštového obvodu Dublin 3. Na východe a severovýchode ju ohraničuje pobrežie Írskeho mora, na severe ju od susednej štvrte Fairview oddeľuje rieka Tolka, na severozápade železničná trať DART, na západe rieka Spencer a na juhu nadväzuje ďalšia mestská štvrť North Wall.

Kým západná časť má obytnú funkciu, vo východnej sídlia mnohé priemyselné prevádzky. V severnej časti, pri ústí rieky Tolka do mora, stoja biznis centrá (Portside Business Center, East Point Business Park). Obyvateľom slúži poštový úrad, obchodné stredisko (Centra), kultúrne stredisko a kostol. S centrom mesta ju spája linka Dublin Bus č. 53.

V roku 2007 bol na Ossory Road dokončený obytný komplex Crosbie's Yard, ktorého súčasťou je aj menšie biznis centrum.

Kategória:Mestské štvrte Dublinu